Bărbatul în vârstă de 34 de ani este taximetrist şi susţine că a fost tocmit de femeie să-i facă mai multe cumpărături şi să i le livreze acasă, informează Stirileprotv.ro.

Victima spune că nu este pentru prima dată când le face clienţilor cumpărăturile.

Când a ajuns la adresa femeii, aceasta l-a poftit pe bărbat în casă şi s-a oferit să-i pregătească o cafea. Imediat apoi s-a trezit ameninţat cu un cuţit, a fost forţat să se dezbrace şi să întreţină relaţii sexuale cu femeia.

Într-un moment de neatenţie al agresoarei, taximetristul a reuşit să ajungă la telefonul mobil şi să anunţe poliţia şi ambulanţa.

Bărbatul a fost internat în spital, iar femeia a fost dusă la secţia de psihiatrie a spitalului din Tulcea.